Značka Orava nie je na trhu s televízormi žiadnym nováčikom. Ide o rokmi overeného výrobcu spotrebnej elektroniky a domácich spotrebičov. Značku Orava preslávili práve televízory. V minulosti patrili medzi veľmi obľúbené a na našom trhu sa stali populárne aj preto, že sa ich výroba realizovala na Slovensku v niekoľkých závodoch (napr. Trstená). Dnes sú televízory značky Orava vyrábané z veľkej časti v ázijských krajinách, dôvodom presunu sú vysoké náklady na vstupy – materiály, práca, na našom území. Predaj spotrebičov na našom trhu zabezpečuje spoločnosť Orava distribution, a. s. Predaje výrobcu však na európskom kontinente, ako aj na našom území, výrazne klesli a oproti prvým rokom 21. storočia je predajnosť rapídne nižšia. O kvalite však netreba pochybovať. Recenzie zákazníkov sú väčšinou pozitívne a televízory Orava si tak stále držia svoju úroveň a dobré renomé. Hoci, kvalitou obrazu a viacerými funkciami na konkurenciu, ako televízory LG alebo Samsung, strácajú. Neprinášajú toľko inovatívnych funkcií a ani nemajú taký vábivý dizajn. V pomere ceny a kvality dokážu stále ponúknuť veľmi dobré parametre. Odporučiť môžeme napríklad Smart televízor Orava LT-1095.\r